Nariadenie Rady (ESUO, ES, Euratom) č. 3162/94
z 19. decembra 1994,
ktorým sa mení a dopĺňa nariadenie Rady (EHS, Euratom, ESUO) č. 260/68, ktorým sa určujú podmienky a postup uplatňovania dane v prospech Európskych spoločenstiev
RADA EURÓPSKEJ ÚNIE,
so zreteľom na Zmluvu o vytvorení spoločnej Rady a spoločnej Komisie Európskych spoločenstiev, najmä na jej prvý odsek článku 28,
so zreteľom na Protokol o výsadách a imunitách Európskych spoločenstiev, najmä na jeho článok 13;
so zreteľom na návrh Komisie [1],
so zreteľom na stanovisko Európskeho parlamentu [2],
keďže je potrebné rozšíriť uplatňovanie dane v prospech Európskych spoločenstiev za podmienok a v súlade s postupom stanoveným v nariadení (EHS, Euratom, ESUO) č. 260/68 [3] na mzdy, platy a príjmy členov orgánov Európskeho investičného fondu pri plnení povinností ako takých a zamestnancov fondu,
PRIJALA TOTO NARIADENIE:
Článok 1
"Článok 12b
Toto nariadenie sa vzťahuje na členov orgánov Európskeho investičného fondu pri plnení povinností ako takých, členov jeho personálu a poberateľov dôchodkov vyplácaných fondom, ktorí spadajú do kategórií stanovených Radou podľa prvého odseku článku 16 Protokolu o výsadách a imunitách s ohľadom na mzdy, platy a príjmy a na invalidné, starobné a vdovské dôchodky vyplácané fondom."
Článok 2
Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 19. decembra 1994